Vladas Česas

Vladas Česas (1917 m. sausio 16 d. Rudakiuose, Pernaravos valsčius – 2008 m. spalio 8 d. Vilniuje. Palaidotas Antakalnio kapinėse.) – Lietuvos dainininkas (tenoras).

 Biografija 
Baigė Vilkijos gimnaziją. 1946 m. baigė Kauno konservatorijos Petro Olekos dainavimo klasę.

1944–1975 m. Lietuvos SSR operos ir baleto teatro solistas. 1969–1991 m. (su pertraukomis) dėstė Lietuvos konservatorijoje. Gastroliavo SSRS miestuose . 1954 m. Lietuvos SSR nusipelnęs artistas .

Kauno muzikiniame teatre debiutavo 1944 m. Laimučio vaidmeniu J. Karnavičiaus operoje „Gražina“. Tačiau pirmasis tikras debiutas įvyko 1945 m. grafo Almavivos vaidmeniu operoje „Sevilijos kirpėjas“, kurioje debiutavo ir kiti to meto jaunieji solistai – L. Jakevičiūtė, vėliau tapusi ir Vlado Česo gyvenimo drauge, ir J. Stasiūnas, operą dirigavo R. Geniušas.

Antrasis vaidmuo, taip pat parengtas 1945-aisiais, tapo ir pačiu svarbiausiu Vlado Česo karjeroje, tai Hercogas G. Verdi „Rigolete“, vėliau ne kartą dainuotas jau į Vilnių persikėlusioje Lietuvos operoje. Nuo 1945-ųjų, Vladas Česas 30 metų buvo Lietuvos operos solistas, garsėjęs kaip neprilygstamas Hercogas, ir kiekviename savo spektaklyje Hercogo dainelę dainuodavęs po kelis kartus, Almaviva, Belkorė, Jontekas ir daugelio kitų vaidmenų operose ir operetėse atlikėjas.

1969–1991 m. Vladas Česas dėstė konservatorijoje (dab. Lietuvos muzikos ir teatro akademija), augino jaunąją kartą, kuri mokytojo profesionalumą ir gebėjimus bei dedamas viltis pateisino su kaupu – tai operos solistai J. Valuckas, Z. Žemaitis, G. Maciulevičius, V. Juozapaitis, A. Penikas ir kt.

Visai neseniai, prieš mirtį, Vladas Česas baigė rašyti savo prisiminimus, palikdamas neįkainojamus pasakojimus apie daugybę situacijų, pergyvenimų, patirtų teatre ir konservatorijoje, istorijas apie sudėtingus teatro pasaulio žmonių santykius, apie savo bendraamžius kolegas.„Netekome Lietuvos operos solisto Vlado Česo“

Mokiniai: Vytautas Juozapaitis, Jonas Valuckas „Neprilygstamasis Hercogas: Dainininko Vlado Česo jubiliejų minint“.

 Vaidmenys 
Vladas Česas- Lietuvos nacionalinio operos teatro solistas buvo 32 metus sukūrė 52 vaidmenis:
 Alfredas, Hercogas, Cassio – Džiuzepė Verdis, „Traviata“, „Rigoletas“, "Otello"
 Faustas – Šarlis Guno, „Faustas“
 Almaviva – Džoakinas Rosinis, „Sevilijos kirpėjas“
 Lenskis, Vodemaras – Piotras Čaikovskis, „Eugenijus Oneginas“, "Jolanta"
 Jurodivas – Modestas Musorgskis, „Borisas Godunovas“
 Artimasis bajoras - Modestas Musorgskis, "Borisas Godunovas"
 Jontekas – Stanislovas Moniuška, „Halka“
 Belmonte, Ferrando – Volfgangas Amadėjus Mocartas, „Pagrobimas iš seralio“, "Visos jos tokios"
 Džeraldas – Leo Delibes, „Lakmė“
 Danila, Naglis, Dainius – Vytautas Klova, „Pilėnai“, „Vaiva“, "Du kalavijai"
 Andrejus - Piotras Čaikovskis, "Mazepa"
Iskra - Piotras Čaikovskis, "Mazepa"
 Antsas - Riho Päts, "Gudrusis Antsas"
 Pirmoji varlė - Riho Päts, "Gudrusis Antsas"
 Arrigo - Džiuzepė Verdis, "Sicilijos mišparai"
Barinkajus - Johanas Štrausas, "Čigonų baronas"
Beppo - Rudžeras Leonkavalis, "Pajacai"
Des Grieux - Žiulis Masnė , "Manon"
Džemalas - Vano Muradelis, "Didžioji draugystė"
Edgardo - Gaetano Donizetti, "Lucia di Lammermoor"
Fra Diavolo - Danielis Oberas, "Fra Diavolo"
Gastonas,GustavasIII - Džiuzepė Verdis, "Traviata", "Kaukių balius"
Hoffmannas, Piquillo- Žakas Ofenbachas, "Hoffmanno pasakos", "La Périchole"
I valkata- Karlas Orfas, "Gudruolė"
Jaunas čigonas - Sergejus Rachmaninovas, "Aleko"
Jenikas - Bedržichas Smetana, "Parduotoji nuotaka"
 Jontekas - Stanislovas Moniuška, "Halka"
 Kunigaikštis - Aleksandras Dargomyžskis, "Undinėlė"
 Laimutis - Jurgis Karnavičius, "Gražina"
 Lionka - Vyacheslav Chernikov, "Audroje"
Martynas - Antanas Račiūnas, "Saulės miestas"
Loengrinas - Richardas Vagneris, "Loengrinas"
Naglis - Vytautas Klova,"Vaiva"
Nemorino- Gaetanas Donicetis,"Meilės eliksyras"
Nepažįstamasis - Vytautas Barkauskas,"Legenda apie meilę"
Poetas - V.Paltanavičius, "Kryžkelėje"
Princas - Sergejus Prokofjevas, "Meilė trims apelsinams"
Rodolfo - Džakomas Pučinis, "Bohema"
Romeo - Šarlis Guno,"Romeo ir Džiuljeta"
Sinodalas- Anton Grigorevich Rubinstein,"Demonas"
Skudutis- Balys Dvarionas, "Dalia"
Sporting Life'as- Džordžas Geršvinas,"Porgis ir Besė"
Vladimiras Aleksandras Borodinas, "Kunigaikštis Igoris"
Verteris- Žiulis Masnė, „Verteris“

 Šaltiniai 

Kategorija:Lietuvos operos dainininkai
Kategorija:Lietuvos muzikos pedagogai
Kategorija:Tenorai
5. Knyga - Vladas Česas : operos solisto kelias / [parengė [Jūratė Martinaitytė]. – Vilnius : Lietuvos muzikos ir teatro akademija, 2011